Borsch con patacas, col e remolacha.
Українский борщ. Borsch ucraíno.
O ***borsch*** (coñecido tamén como ***borshtch*** ou ***borshch***, en ruso e ucraíno: борщ, Ru-borshch.ogg /*Borʃ*/ (axuda ·  info); en polaco: *barszcz*; en lituano: *barščiai*; en romanés: *borș*; en alemán: *borschtsch*) é unha sopa de verduras que inclúe xeralmente remolacha, que lle dá unha cor rubia intensa característica, e é tradicional en diversos países do Leste europeo como Ucraína, Polonia, Rusia, Romanía, entre outros.

Borsch servido con nata aceda.
Borsch de remolacha de horta frío letón
O borsch consómese masivamente en Ucraína, de onde se admite que é orixinario, pero debe entenderse que este prato constitúe parte da herdanza culinaria de moitos dos países do Leste de Europa e Europa Central. Foi levada a Europa Occidental e a América principalmente por inmigrantes xudeus fuxidos da persecución nestas rexións; en yiddish, lingua falada por moitos destes inmigrantes, o prato chámase **borsht** (בורשט).

A sopa é normalmente preparada con remolacha, que lle dá unha forte coloración vermella. Outros ingredientes que se acostuman empregar son repolo, cenoria, cogombro, pataca, cebola, tomate, cogomelo e carne, ás veces feixón.

O prato acostuma ser servido con nata (crema de leite) e patacas cocidas, ou *kascha*, unha papa de trigo sarraceno.

Variantes do borscht
--------------------

Existen dúas principais variantes deste prato, que se lle chaman xeralmente como borscht frío e quente. Ámbalas dúas variantes teñen remolacha, mais sérvense e prepáranse de forma diferente.

### Borsch quente

O borscht quente é o máis popular e é a sopa que contén unha maior cantidade de ingredientes opcionais. Dependendo da gastronomía pode incluír diferentes verduras (fabas, col, cenoria, cogombro, patacas, cebolas, ou tomates), cogomelos e carnes (polo, porco ou tenreira). Neste caso é máis similar a un cocido, ou ao caldo galego, que a unha sopa e acostúmase comer só con pan.

### Borsch frío

O borsch frío adoita comerse en diversas culturas, como en Lituania, onde é moi común esta modalidade. É a miúdo servido como unha sopa doce, que consiste en rodelas de remolacha cociñadas en caldo, opcionalmente con zume de limón, cebola picada e algo de azucre. Sérvese o caldo cos pedazos de remolacha, a miúdo con algunha pataca cocida e algo de crema aceda que pon un contraste coa dozura da sopa. A crema aceda non se mestura coa sopa, sérvese no prato para que sexa degustado mentres se toma a sopa coa culler.

Existen diversos outras variedades de borsch frío. Unha delas é feita co *kvass*, bebida típica rusa feita a partir da fermentación do pan; outra mestura leite xeado ou iogur e tomates en rodelas.

A base do borsch frecuentemente é feita con caldo de carne, aínda que esta práctica non sexa observada nos períodos da coresma por certas comunidades cristiás. Debido ás leis do *kashrut*, as receitas de orixe xudaicas non mesturan produtos derivados do leite con carne.

Notas
-----

1. ↑  "Dicionário de culinária". [*Ligazón morta*]
2. ↑  "Copia arquivada". Arquivado dende o orixinal o 18 de xaneiro de 2013. Consultado o 30 de outubro de 2012.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Borsch*** |

* Borshch Recipe *(en inglés)*
* Receta vegana de sopa borsch *(en castelán)*
* A receita da sopa de remolacha de Moscova[*Ligazón morta*] *(en ruso)*
* Borshch *(en ruso)*
* Borshch Arquivado 19 de setembro de 2011 en Wayback Machine. *(en ruso)*
* Borsch ucraíno Arquivado 19 de novembro de 2013 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q4551
* EBID: ID

 |